हालांकि हाल के वर्षों में मीडिया पर कई आरोप लगते हैं। बीजेपी के लोग हमें छद्म सेकुलर कहते हैं। कांग्रेस के लोग हमें भक्तगण कहते हैं, वामपंथी कारपोरेट मीडिया कहकर निपटा देते हैं। बाकी के अपनी सुविधा अपने एजेंडे के हिसाब से मीडिया को कुछ भी कहकर निकल लेते हैं। यहां तक कि डंडी मारने वाले दुकानदार भी गल्ले पर बैठ कर “मीडिया वाले “—-कह देते हैं। डॉक्टर इंजीनियर लोग क्या करते हैं कैसे करते हैं वही जाने लेकिन मीडिया को समाज सुधारने का ठेका मुफ्त देते हैं। माल्या/ सलमान टाइप तो प्रेस कांफ्रेंस में मीडिया को दावत देंगे लेकिन समाज के प्रति उनकी जिम्मेदारी की खबर दिखआ दें. तो हमें मीडिया धर्म सिखाने लगते है। मैं इस बहस में नहीं जाना चाहता लेकिन समाज में व्याप्त बुराई का असर अकेले मीडिया पर नहीं है।